EkBass/fiwiki-20250220-pages-articles huggingface dataset:
Meliz Karlge

Meliz Karlge (s. 23. joulukuuta 1973 Bankeryd, Småland, Ruotsi) on ruotsalainen näyttelijä, joka on esiintynyt Johan Falk -elokuvissa Sophie Nordhin roolissa. == Filmografia == Vuosi Elokuva Rooli 2002 Hus i helvete Gita, Minoon sisko 2009 Johan Falk 1 – erikoisyksikkö Sophie Nordh 2009 Johan Falk: Aseveljet Sophie Nordh 2009 Johan Falk: National Target Sophie Nordh 2009 Johan Falk: Leo Gaut Sophie Nordh 2009 Johan Falk: Operaatio Satakieli Sophie Nordh 2009 Johan Falk: Lainsuojattomat Sophie Nordh 2012 Johan Falk: Pelin säännöt Sophie Nordh 2012 Johan Falk: 107 patrioottia Sophie Nordh 2012 Johan Falk: Kaikkien ryöstöjen äiti Sophie Nordh 2012 Johan Falk: Organisaatio Karayan Sophie Nordh 2012 Johan Falk: Soluttautuja Sophie Nordh 2012 Johan Falk: Koodinimi Lisa Sophie Nordh 2015 Johan Falk: Ojasta allikkoon Sophie Nordh 2015 Johan Falk: Hiljaista diplomatiaa Sophie Nordh 2015 Johan Falk: Veritimantit Sophie Nordh 2015 Johan Falk: Suljettu Sophie Nordh 2015 Johan Falk: Päätös Sophie Nordh Lähde: == Lähteet == Luokka:Ruotsalaiset näyttelijät Luokka:Vuonna 1973 syntyneet Luokka:Elävät henkilöt
Caprica

Caprica on yhdysvaltalainen tieteissarja vuodelta 2010. Taisteluplaneetta Galactican spin-off –sarja kertoo 58 vuotta aiemmista tapahtumista ja toimii samalla sen esiosana. Sarja keskittyy kuvaamaan Adaman ja Greystonen perheitä ja kertoo, kuinka ihmiskunta loi cylonit. Sen pääosissa näyttelevät muun muassa Eric Stoltz, Esai Morales, Paula Malcomson ja Polly Walker. Sarjan pilottijakso julkaistiin DVD:llä ja digitaalisena latauksena 24. huhtikuuta 2009. Televisiosarja alkoi Syfy-kanavalla Yhdysvalloissa 22. tammikuuta 2010. Syfy lopetti sarjan yhteen kauteen alhaisten katsojalukujen vuoksi. == Näyttelijät == == Vastaanotto == Caprica sai pääosin positiivisia arvosteluja. Home Media Magazinen John Latchem ylisti sarjan hahmojenkehitystä sanoen Taisteluplaneetta Galactica -fanien saavan mitä odottavatkin. Wired- aikakauslehden Lewis Wallace antoi sarjan pilotille arvosanaksi 8/10 pistettä. Entertainment Weeklyn Ken Tucker listasi Caprican ”10 Best Shows on Now” -listalle. Arvostelusivustoilla Metacriticin arvosana sarjalle on 71 pistettä ja Rotten Tomatoesin 80 %. == Palkinnot == Vuonna 2011 Caprica sai VES Awardsin ”Outstanding Visual Effects in a Broadcast Series” -kategoriassa palkinnon visuaalisista tehosteistaan. == Lähteet == == Aiheesta muualla == * * Caprica TV.comissa Luokka:Taisteluplaneetta Galactica Luokka:Televisiosarjoihin perustuvat televisiosarjat
David Rittich

David Rittich (s. 19. elokuuta 1992 Jihlava, Tšekkoslovakia) on tšekkiläinen jääkiekkomaalivahti, joka edustaa NHL-seura Los Angeles Kingsia. == Ura == Rittich on HC Dukla Jihlavan kasvatti. Hän pelasi ensimmäisen ottelunsa seuran edustusjoukkueessa kaudella 2011–2012 Tšekin toiseksi korkeimmalla sarjatasolla 1. česká hokejová ligassa. Seuraavalla kaudella hän pelasi 24 ottelua torjuntaprosentilla 92,1. Kaudella 2013–2014 Rittich pelasi 41 ottelua torjuntaprosentilla 92,7. Hän oli koko liigan eniten voittoja torjunut maalivahti 29 voitolla. Yhdeksässä pudotuspeliottelussa Rittichin torjuntaprosentti oli 93,5. Kaudeksi 2014–2015 Rittich teki sopimuksen pääsarjatasolla pelanneeseen BK Mladá Boleslaviin. Ensimmäisellä kaudellaan hän pelasi 23 ottelua. Hän pelasi myös seitsemässä runkosarja- ja kuudessa pudotuspeliottelussa lainalla Jihlavassa. Kaudella 2015–2016 Rittich vakiinnutti paikkansa joukkueensa pelaavana maalivahtina. Hän torjui 48 runkosarjaottelussa torjuntaprosentilla 91,9 ja kymmenessä pudotuspeliottelussa prosentilla 90,3. Kauden jälkeen Rittich solmi kesäkuussa 2016 yhden vuoden mittaisen sopimuksen NHL-seura Calgary Flamesin kanssa. Hän pääsi ensimmäisellä kaudella debytoimaan pelaten yhden erän Flamesin kauden viimeisessä runkosarjaottelussa San Jose Sharksia vastaan. Kauden aikana Rittich pelasi Flamesin AHL-farmijoukkue Stockton Heatissa 31 runkosarjaottelua torjuntaprosentilla 92,4. Hän torjui myös neljässä ottelussa pudotuspeleissä. Flames ja Rittich solmivat kesällä 2017 yksivuotisen jatkosopimuksen. Huhtikuussa 2021 Flames kauppasi Rittichin Toronto Maple Leafsiin vaihdossa kolmannen kierroksen varausvuooroon vuoden 2022 varaustilaisuudessa. https://www.tsn.ca/toronto-maple-leafs-acquire-goalie- david-rittich-from-flames-1.1621960 Heinäkuussa 2021 Rittich solmi vuoden mittaisen ja arvoltaan 1,25 miljoonan dollarin sopimuksen Predatorsin kanssa.https://www.sportsnet.ca/nhl/article/predators-sign-goaltender-david- rittich-one-year-1-25m-contract/ Kaudeksi 2022–2023 Rittich siirtyi yksivuotisella sopimuksella Winnipeg Jetsiin. Heinäkuussa 2023 Rittich teki vapaana pelaajana yksivuotisen ja 875 000 dollarin arvoisen sopimuksen Los Angeles Kingsin kanssa. https://www.cbssports.com/fantasy/hockey/news/kings- david-rittich-agrees-to-one-year-contract/ Toukokuussa 2024 Rittich teki Kingsin kanssa yksivuotisen ja miljoonan dollarin arvoisen jatkosopimuksen. https://www.tsn.ca/nhl/los-angeles-kings-sign-david-rittich-to-one- year-1-million-extension-1.2121511 == Lähteet == * * === Viitteet === Luokka:Tšekkiläiset jääkiekkomaalivahdit Luokka:Los Angeles Kingsin pelaajat Luokka:Vuonna 1992 syntyneet Luokka:Elävät henkilöt
Iglooghost

Iglooghost, oikealta nimeltään Seamus Malliagh (s. 1997) on irlantilainen elektronisen musiikin tuottaja, joka sai merkittävästi huomiota vuoden 2017 Neo Wax Bloom -albumillaan. Hänen musiikkinsa on tyyliltään maksimalistista ja albuminsa kertoo tarinan kahdesta silmämunasta, jotka seikkailevat Mamu - mielikuvitusmaailmassa.Ninja Tune: Artistin tietosivu Iglooghost on tuottanut hip-hop artisti Milon esikoisalbumin, A Toothpaste Suburb kokonaan. == Diskografia == === Albumit === *Treetunnels (2014) *Neo Wax Bloom (2017) === EP:t === *Chinese Nu Yr (2015) *Places U Hide... (Sketches) (2015) *Little Grids (2016) *Snoring (Music to Sleep To) (2016) *Steel Mogu (2018) *Clear Tamei (2018) === Singlet=== *Ice Face (mukana Mr. Yote) (2015) *Peanut Choker (2016) *Solar Blade (2017) *Niteracer (2018) *Clear Tamei (2018) == Lähteet == Luokka:Irlantilaiset muusikot Luokka:Vuonna 1997 syntyneet Luokka:Elävät henkilöt
Yleisluistelun maailmanmestaruuskilpailut 1996

Vuoden 1996 yleisluistelun maailmanmestaruuskilpailut kilpailtiin Inzellissä, Saksassa 2.-4. helmikuuta 1996. Kisapaikka oli Ludwig-Schwabl-Stadion. Mestaruuden voittivat Alankomaiden Rintje Ritsma ja Saksan Gunda Niemann. Japanin Hiroyuki Noake oli nopein miesten 500 ja 1 500 metrillä, Alankomaiden Bart Veldkamp 5 000 metrillä sekä Ritsma 10 000 metrillä. Yhdysvaltain Becky Sundstrom oli paras naisten 500 metrillä, Saksan Claudia Pechstein 5 000 metrillä sekä Niemann välimatkoilla. == Miehet == sijoitus luistelija maa pisteet 500 m 5 000 m 1 500 m 10 000 m 1 Rintje Ritsma 160,299 37,73 6.52,34 1.54,66 14.22,30 2 Ids Postma 160,459 37,59 6.54,05 1.54,32 14.27,17 3 Keiji Shirahata 161,714 37,80 6.55,83 1.55,25 14.38,31 == Naiset == sijoitus luistelija maa pisteet 500 m 1 500 m 3 000 m 5 000 m 1 Gunda Niemann 173,272 41,63 2.06,13 4.22,59 7.38,34 2 Claudia Pechstein 175,465 41,91 2.09,28 4.27,96 7.38,02 3 Mie Uehara 175,677 41,59 2.07,62 4.28,21 7.48,46 == Lähteet == * SpeedSkatingNews - World Allround Championships 1996 Luokka:Vuoden 1996 urheilu Luokka:Pikaluistelun maailmanmestaruuskilpailut Luokka:Saksan pikaluistelu
Karlebyn seurakunta

Karlebyn seurakunta () on Lolland-Falsterin hiippakuntaan ja Falsterin rovastikuntaan kuuluva Tanskan kansankirkon seurakunta, joka toimii Guldborgsundin kunnan alueella. Seurakunta kuuluu Karleby-Horreby-Sønder Alslevin pastoraattiin. == Lähteet == == Aiheesta muualla == * Brarup Sogn * http://www.karlebykirke.dk/ Luokka:Tanskan kansankirkko Luokka:Guldborgsundin kunta
Ernest Paananen

Ernest Paananen (26. joulukuuta 1879 Pihtipudas – 12. tammikuuta 1951 New York) oli amerikansuomalainen laulaja, viulisti ja sanoittaja. Paananen oli Tuulikki Paanasen isä. Paananen teki laulajana sekä viulistina 17 levytystä New Yorkissa Antti Kosolan orkesterin kanssa vuosina 1929–1930. Hän sanoitti myös valssin "Muistatko vielä illan sen", eli "Älä unhoita minua", jonka hän ja Kosola levyttivät vuonna 1930. ==Lähteet== ==Aiheesta muualla== * Ernest Paananen YouTubessä Luokka:Vuonna 1879 syntyneet Luokka:Vuonna 1951 kuolleet Luokka:Suomalaiset laulajat Luokka:Suomalaiset viulistit Luokka:Suomalaiset sanoittajat Luokka:Amerikansuomalaiset henkilöt
John Hayden

John Hayden (s. 14. helmikuuta 1995 Chicago, Illinois, Yhdysvallat) on yhdysvaltalainen jääkiekkoilija, joka edustaa NHL-seura Seattle Krakenin organisaatiota. Hän on Chicago Blackhawksin kolmannen kierroksen varaus vuodelta 2013. Heinäkuussa 2024 Hayden solmi Krakenin kanssa vuoden mittaisen ja 775 tuhannen dollarin arvoisen jatkosopimuksen. https://www.sportsnet.ca/nhl/article/kraken-re-sign-forward-john-hayden-to- one-year-775000-contract/ == Tilastot == 2011–2012 USNTDP USHL 36 8 7 15 51 2 0 2 2 2 2012–2013 USNTDP USHL 24 11 9 20 51 – – – – – U18 7 1 1 2 6 2013–2014 Yalen yliopisto NCAA 33 6 10 16 18 – – – – – 2014–2015 Yalen yliopisto NCAA 29 7 11 18 10 – – – – – U20 5 1 0 1 2 2015–2016 Yalen yliopisto NCAA 32 16 7 23 26 – – – – – 2016–2017 Yalen yliopisto NCAA 33 21 13 34 62 – – – – – Chicago Blackhawks NHL 12 1 3 4 4 1 0 0 0 0 2017–2018 Chicago Blackhawks NHL 47 4 9 13 54 – – – – – Rockford IceHogs AHL 24 5 12 17 7 13 3 0 3 2 2018–2019 Chicago Blackhawks NHL 54 3 2 5 27 – – – – – 2019–2020 New Jersey Devils NHL 43 3 1 4 77 – – – – – 2020–2021 Arizona Coyotes NHL 29 2 3 5 37 – – – – – 2021–2022 Buffalo Sabres NHL 55 2 2 4 84 – – – – – MM 10 0 1 1 4 2022–2023 Coachella Valley Firebirds AHL 47 17 16 33 58 10 1 1 2 16 Seattle Kraken NHL 7 2 0 2 7 – – – – – 7 kautta yhteensä NHL 247 17 20 37 290 1 0 0 0 0 2 kautta yhteensä AHL 71 22 28 50 65 23 4 1 5 18 == Lähteet == * === Viitteet === Luokka:Yhdysvaltalaiset jääkiekkoilijat Luokka:Seattle Krakenin pelaajat Luokka:Chicago Blackhawksin varaamat pelaajat Luokka:Vuonna 1995 syntyneet Luokka:Elävät henkilöt
Yleisluistelun maailmanmestaruuskilpailut 2017

Vuoden 2017 yleisluistelun maailmanmestaruuskilpailut kilpailtiin Hamarissa, Norjassa 4.–5. maaliskuuta 2017. Kisapaikka oli Olympiahalli. Mestaruuden voittivat alankomaalaiset Sven Kramer ja Ireen Wüst. Japanin Shouta Nakamura oli nopein miesten 500 metrillä, Venäjän Denis Juskov 1 500 metrillä sekä Kramer pisimmillä matkoilla. Japanin Miho Takagi oli paras naisten 500 metrillä, Wüst 1 500 metrillä sekä Tšekin Martina Sáblíková pisimmillä matkoilla. Kilpailuihin osallistui 24 mies- ja 24 naisluistelijaa 14 maasta. Kramerille mestaruus oli yhdeksäs ja Wüstille kuudes. == Miehet == sijoitus luistelija maa pisteet 500 m 5 000 m 1 500 m 10 000 m 1 Sven Kramer 148,425 36,41 6.12,33 1.45,78 13.10,45 2 Patrick Roest 149,128 36,27 6.15,10 1.45,88 13.21,11 3 Jan Blokhuijsen 149,698 36,34 6.15,99 1.48,27 13.13,39 4 Sverre Lunde Pedersen 150,539 36,54 6.23,61 1.46,23 13.24,57 5 Bart Swings 150,590 36,87 6.22,44 1.46,34 13.20,61 6 Andrea Giovannini 151,428 36,80 6.21,60 1.48,48 13.26,17 7 Patrick Beckert 151,730 37,74 6.19,88 1.47,88 13.20,84 8 Shouta Nakamura 152,598 36,00 6.32,34 1.46,41 13.57,88 == Naiset == sijoitus luistelija maa pisteet 500 m 3 000 m 1 500 m 5 000 m 1 Ireen Wüst 160,020 38,82 4.03,71 1.55,49 7.00,86 2 Martina Sáblíková 160,651 40,11 4.02,21 1.56,15 6.54,57 3 Miho Takagi 160,853 38,15 4.06,52 1.55,81 7.10,14 4 Antoinette de Jong 161,373 39,56 4.03,77 1.56,77 7.02,62 5 Olga Graf 163,067 39,88 4.06,96 1.56,43 7.12,17 6 Natalia Voronina 163,292 40,22 4.05,77 1.58,39 7.06,48 7 Natalia Czerwonka 164,128 39,38 4.10,32 1.57,21 7.19,58 8 Anna Jurakova 164,384 41,20 4.06,26 1.59,18 7.04,15 == Lähteet == * SpeedSkatingNews - World Allround Championships 2017 === Viitteet === Luokka:Pikaluistelun maailmanmestaruuskilpailut Luokka:Vuoden 2017 urheilu Luokka:Norjan urheilutapahtumat Luokka:Norjan pikaluistelu Luokka:Hamar
Australian avoin tennisturnaus 2018 – sekanelinpeli

Abigail Spears ja Juan Sebastián Cabal olivat puolustavat mestarit, mutta he hävisivät puolivälierissä Tímea Babosille ja Rohan Bopannalle. Turnauksen voittivat Gabriela Dabrowski ja Mate Pavić. == Sijoitetut pelaajat == # Latisha Chan / Jamie Murray (2. kierros) # Casey Dellacqua / John Peers (2. kierros) # Jekaterina Makarova / Bruno Soares (välierät) # Květa Peschke / Henri Kontinen (2. kierros) # Tímea Babos / Rohan Bopanna (loppuottelu) # Andrea Sestini Hlaváčková / Édouard Roger-Vasselin (puolivälierät) # Chan Hao- ching / Michael Venus (2. kierros) # Gabriela Dabrowski / Mate Pavić (mestarit) ==Kaavio== ===Loppukierrokset=== ===Kaavion yläosa=== ===Kaavion alaosa=== == Lähteet == * Main draw Luokka:Australian avoin tennisturnaus 2018
Taipei Songshanin lentoasema

Taipei Songshanin lentoasema () on Taipeissa, Taiwanissa sijaitseva julkinen lentoasema, joka valmistui vuonna 1936. Vuonna 2022 lentoaseman kautta kulki noin 2,8 miljoonaa matkustajaa ja noin 31,5 tuhatta tonnia rahtia. Vuonna 2019 matkustajia oli 6,4 miljoonaa ja rahtia 47,8 tuhatta tonnia. == Historia == Lentoasema rakennettiin vuonna 1936, Japanin käyttäessä tätä Taihokun lentotukikohtana. Kiinan ilmavoimat otti lentoaseman haltuunsa toisen maailmansodan jälkeen vuonna 1946. Kiinan sisällissodan jälkeen lentoasema muutettiin siviililentoasemaksi 16. huhtikuuta 1950. Ensimmäiset kansainväliset lentoyhtiöt jotka käyttivät lentoasemaa, olivat Northwest Airlines, Pan Am, ja Hong Kong Airways. == Kiitotie == Lentoasemalla on yksi ainoa kiitotie, 10/28, joka on 2 600 metriä pitkä ja 60 metriä leveä. == Onnettomuudet == Vuonna 2015 TransAsia Airwaysin lento 235 putosi jokeen parin kilometrin päässä Taipei Songshanin lentoasemasta. Kone oli lähtenyt kyseiseltä lentoasemalta. Onnettomuudessa kuoli 43 ihmistä. == Lähteet == == Aiheesta muualla == *Lentoaseman verkkosivut Luokka:Taiwanin lentoasemat Luokka:Taipein rakennukset ja rakennelmat
Ampumahiihdon maailmanmestaruuskilpailut 1996

Ampumahiihdon maailmanmestaruuskilpailut 1996 järjestettiin 3.–11. helmikuuta Ruhpoldingissa, Saksassa. Kisojen menestynein maa oli Venäjä, joka voitti kahdeksasta lajista neljä kultamitalia. == Miehet == === 10 km sprintti === Sija Maa Kilpailija Aika / sakot 1 Vladimir Dratšev 26.52,3 / 1 2 Viktor Maigurov + 9,7 / 0 3 René Cattarinussi + 38,7 / 0 === 20 km normaalimatka === Sija Maa Kilpailija Aika / sakot 1 Sergei Tarasov 52.03,2 / 0 2 Vladimir Dratšev + 2.06,1 / 2 3 Vadim Sašurin + 2.10,7 / 1 === 4 × 7,5 km viesti === Sija Maa Joukkue Aika / sakot 1 Viktor Maigurov, Vladimir Dratšev, Sergei Tarasov, Aleksei Kobelev 1.19.50,8 / 0 2 Ricco Groß, Peter Sendel, Frank Luck, Sven Fischer + 1.00,1 / 1 3 Aleksei Aidarov, Oleg Ryženkov, Vadim Sašurin, Aleksandr Popov + 1.15,1 / 0 === Joukkuekilpailu === Sija Maa Joukkue Aika / sakot 1 Petr Ivaško, Oleg Ryženkov, Vadim Sašurin, Aleksandr Popov 26.05,6 / 0 2 Pavel Muslimov, Vladimir Dratšev, Sergei Roikov, Viktor Maigurov + 44,2 / 2 3 René Cattarinussi, Hubert Leitgeb, Pieralberto Carrara, Patrick Favre + 44,2 / 3 == Naiset == === 7,5 km sprintti === Sija Maa Kilpailija Aika / sakot 1 Olga Romasko 22.30,5 / 0 2 Ann Elen Skjelbreid + 19,4 / 1 3 Magdalena Wallin + 22,0 / 0 === 15 km normaalimatka === Sija Maa Kilpailija Aika / sakot 1 Emmanuelle Claret 46.43,1 / 2 2 Olga Melnik + 1.12,2 / 1 3 Olena Petrova + 1.32,6 / 1 === 4 × 7,5 km viesti === Sija Maa Joukkue Aika / sakot 1 Uschi Disl, Simone Greiner-Petter-Memm, Katrin Apel, Petra Behle 1.33.59,8 / 0 2 Corinne Niogret, Florence Baverel, Emmanuelle Claret, Anne Briand + 2.45,0 / 3 3 Tetjana Vodopjanova, Valentina Tserbe, Olena Petrova, Olena Zubrylova + 2.48,3 / 1 === Joukkuekilpailu === Sija Maa Joukkue Aika / sakot 1 Katrin Apel, Simone Greiner-Petter-Memm, Petra Behle, Uschi Disl 23.23,6 / 2 2 Nina Lemeš, Olena Petrova, Tetjana Vodopjanova, Olena Zubrylova + 59,1 / 3 3 Emmanuelle Claret, Anne Briand, Florence Baverel, Corinne Niogret + 1.02,3 / 3 == Mitalitaulukko == Sija Maa 1\. 4 4 0 2\. 2 1 0 3\. 1 1 1 4\. 1 0 2 5\. 0 1 2 6\. 0 1 0 7\. 0 0 2 8\. 0 0 1 == Lähteet == * Tulokset IBU:n sivuilla * 1996 Maailmanmestaruuskilpailut Luokka:Saksan ampumahiihto Luokka:Baijerin urheilu Luokka:Ruhpolding
Robert Ingpen

Robert Roger Ingpen (s. 13. lokakuuta 1936 Geelong, Victoria, Australia) on australialainen kirjailija, kuvittaja ja graafinen suunnittelija. Ingpen opiskeli kuvittamista 1955–1958 RMIT-yliopistossa. Hän on työskennellyt freelancerina sen jälkeen, kun hän oli ollut 1958–1967 CSIRO:ssa graafisena suunnittelijana. Hän on suunnitellut Pohjoisterritorion lipun ja vaakunan, mitaleita ja niin edelleen, maalannut muraaleja ja tehnyt suunnittelutöitä Yhdistyneille kansakunnille. Ingpen on tehnyt kuvituksia moniin englanninkielisiin lastenkirjaklassikoihin, esimerkiksi kirjoihin Viidakkokirja, Maailman ympäri 80 päivässä, Peter Pan ja Kaislikossa suhisee. Hän hyödyntää mielikuvitusmaailmaa, ja kuvituksista ilmenee kiinnostus kulttuuriperintöön ja ympäristöasioihin. ==Palkinnot ja tunnustukset== Henkilökohtaiset palkinnot: * 2016 Children’s Book Councilin vuoden kirja -palkinto - elämäntyöpalkinto * 2007 Order of Australia * 1989 Dromkeen Medal * 1986 Hans Christian Andersen -palkinto (Sveitsi), palkinto lastenkirjojen kuvittajana ==Suomennetut teokset== * Jouto-Nalle (The Idle Bear), suom. Hannele Huovi. Weilin + Göös, 1987 ISBN 951-35-4226-2 * Tammenterhojen aikaan (The Age of Acorns), suom. Hannele Huovi. Tammi, 1989 ISBN 951-30-9141-4 == Lähteet == Luokka:Australialaiset kirjailijat Luokka:Australialaiset kuvittajat Luokka:Vuonna 1936 syntyneet Luokka:Elävät henkilöt
Brainfeeder

Brainfeeder on itsenäinen elektroniseen musiikkiin ja hiphop -musiikkiin keskittyvä levy-yhtiö, jonka perusti elektronisen musiikin tuottaja Flying Lotus vuonna 2008. == Artistit == * Austin Peralta * Azizi Gibson * Beeple * Daedelus * DJ Paypal * FLYamSAM * Flying Lotus * Iglooghost * Jeremiah Jae * Kamasi Washington * Lapalux * Lorn * Martyn * MatthewDavid * Miguel Atwood- Ferguson * Miguel Baptista Benedict * MONO/POLY * Mr. Oizo * My Dry Wet Mess * Ques * Ras_G * Ryat * Samiyam * Strangeloop * Taylor Mcferrin * Teebs * The Gaslamp Killer * The Underachievers * Theo Jemison * Thundercat * Timeboy * Tokimonsta Luokka:Yhdysvaltalaiset levy-yhtiöt
Lil Pump

Gazzy Garcia (s. 17. elokuuta 2000), joka tunnetaan taiteilijanimeltään Lil Pump, on yhdysvaltalainen rap-artisti ja lauluntekijä. ==Ura== Garcia aloitti lataamaan kappaleitaan SoundCloud-palveluun vuonna 2016, ansaiten yhteensä melkein 100 miljoonaa toistoa. Garcia tunnetaan parhaiten "Gucci Gang" -kappaleestaan, joka oli huipussaan kolmantena Billboard Hot 100 -listalla. Hän julkaisi debyytti-mixtapensa 6. lokakuuta 2017. Muita Garcian suosittuja kappaleita ovat ”ESSKEETIT”, ”Drug Addicts” ”D Rose”, ”Boss”, ”Flex Like Ouu”, "I Love It" ja ”Molly”. == Poliittinen aktiivisuus == Marraskuussa 2020 ennen Yhdysvaltain presidentinvaaleja järjestetyssä kampanjatilaisuudessa Garcia antoi tukensa presidentti Donald Trumpille, joka esitteli Garcian yleisölle nimellä Lil Pimp. == Diskografia == * Lil Pump (2017) * Harverd Dropout (2019) * No Name (Ronny J:n kanssa) (2021) * Lil Pump 2 (2023) == Lähteet == Luokka:Elävät henkilöt Luokka:Vuonna 2000 syntyneet Luokka:Yhdysvaltalaiset hip hop -artistit
Valto Järvi

Valto Järvi (15. syyskuuta 1906 Ylihärmä – 8. elokuuta 1987 Espoo) oli suomalainen pesäpalloilija, pesäpallovaikuttaja ja järjestöjohtaja. ==Henkilöhistoria== Järven vanhemmat olivat maanviljelijä Kustaa Järvi ja Anna Maria Karkiainen ja puoliso vuodesta 1934 musiikinopettaja Aida Susanna Lammi. Järvi tuli ylioppilaaksi Kauhavalla vuonna 1927 ja valmistui agronomiksi ja maatalous- ja metsätieteiden kandidaatiksi Helsingin yliopistosta vuonna 1933. Hän oli valmistuttuaan Etelä-Pohjanmaan Suojeluskuntapiirin sotilasohjaaja ja vastaava kansliapäällikkö ja sitten vuodesta 1935 Laidunyhdistyksen piiriagronomi Oulussa ja Ilmajoella. Laidunyhdistyksen toiminnanjohtajana Järvi työskenteli 1938–1969 ja vielä vuoteen 1972 Maatalouskeskusten Liiton nurmiviljelysosaston johtajana. Järvellä oli useita luottamustehtäviä ja hän toimitti Laidun-lehteä vuodesta 1955. Järvi sai maanviljelysneuvoksen arvonimen vuonna 1967. ==Julkaisuja== * Keuruun osuuskauppa r.l.: kertomus 25 v. toiminnasta sekä vuodelta 1940, 1941 * Asuntotilallisten yhteislaitumet, 1945 * Betesdriftens ABC, 1952 * Kulturbete på varje gård, 1958 * Nurmiviljely, 1978 ==Pesäpalloura== Järvi pelasi pesäpallon pääsarjassa 1930-luvun alussa. Vuonna 1934 Järvi valittiin pesäpallon arvo-ottelu Itä–Länteen Lännen joukkueeseen. Ulkopelipaikaltaan Järvi toimi kolmosvahtina.http://mrasilainen.com/ Järven kasvattajaseura oli Ylihärmän Junkkarit.http://www.pesis.fi/?x21605=2547528 Järvi oli perustamassa Seinäjoen Maila-Jusseja ja hänet valittiin seuran järjestyksessä toiseksi puheenjohtajaksi vuonna 1933. SMJ:n puheenjohtajana Järvi toimi vuosina 1933–1935.http://www.smj.fi/seurainfo/historia/ === Saavutukset pelaajana === * 1 Itä–Länsi-edustus: 1934 === Ansiomerkit === * Pesäpalloliiton kultainen ansiomerkki no. 7 (1954) == Lähteet == Luokka:Maanviljelysneuvokset Luokka:Suomalaiset pesäpalloilijat Luokka:Suomalaiset järjestöjohtajat Luokka:Suomalaiset päätoimittajat Luokka:Suomalaiset tietokirjailijat Luokka:Suomalaiset urheiluvaikuttajat Luokka:Vuonna 1906 syntyneet Luokka:Vuonna 1987 kuolleet
Antti Alho

Antti Alho (23. lokakuuta 1921 Loimaa – 10. kesäkuuta 1944 Terijoki) oli suomalainen pesäpalloilija. Alho pelasi vuosina pesäpallon pääsarjassa vuosina 1939–1941 Loimaan Palloilijoiden ja vuosina 1942–1943 Seinäjoen Maila-Jussien joukkueissa. Alho valittiin vuonna 1943 Seinäjoella pelattuun Itä-Länsi- otteluun lännen joukkueeseen.http://www.pesis.fi/pesapalloliitto/artikkeliarkisto/?x2172098=131229 Alho palveli jatkosodassa Jalkaväkirykmentti 58:ssa. Alho kaatui Kannaksen suurhyökkäyksessä 10. kesäkuuta 1944 Terijoella. Sotilasarvoltaan Alho oli luutnantti.https://www.sotasampo.fi/fi/persons/page/person_p518083 == Saavutukset == * 1 Itä-Länsi-ottelu: 1943 == Lähteet == Luokka:Vuonna 1921 syntyneet Luokka:Vuonna 1944 kuolleet Luokka:Suomalaiset pesäpalloilijat Luokka:Suomalaiset toisessa maailmansodassa kaatuneet
Jaakko Antila

Jaakko Antila (s. 24. lokakuuta 1980) on uransa lopettanut suomalainen pesäpalloilija. Antilan kasvattajaseura on Lapuan Virkiä, jonka Suomensarjajoukkueessa Antila pelasi vuosina 1999–2000. Antila pelasi pääsarja Superpesiksessä vuosina 2001–2010 yhteensä 218 runkosarjaottelua ja 69 pudotuspeliottelua. Antila edusti pääsarjaurallaan Koskenkorvan Urheilijoiden, Ulvilan Pesä-Veikkojen, Seinäjoen Maila-Jussien, Oulun Lipon, Vimpelin Vedon, Nurmon Jymyn ja Kouvolan Pallonlyöjien joukkueita. Antila pelasi lisäksi vuosina 2008–2009 Suomensarjassa Puna-Mustien joukkueessa.http://www.pesiksenmaailma.fi/index.php/pelaajakortit?pelaajaid=1809&view;=pelaajakortti Antila voitti urallaan yhden pesäpallon SM-hopean (2010) ja kaksi SM-pronssia (2004 ja 2008). Antila valittiin kaksi kertaa Itä–Länsi-otteluun vuosina 2004 ja 2006. == Saavutukset == === Pelaajana === * 1 SM-hopea: 2010 * 2 SM- pronssia: 2004, 2008 * 2 Itä-Länsi-ottelua: 2004, 2006 == Lähteet == Luokka:Suomalaiset pesäpalloilijat Luokka:Vuonna 1980 syntyneet Luokka:Elävät henkilöt
Olavi Kuusisto

Olavi Matias Kuusisto (9. lokakuuta 1916 Ilmajoki – 2005) oli suomalainen pesäpalloilija. Kuusisto pelasi vuosina 1940–1951 pesäpallon mestaruussarjassa ja suomensarjassa Seinäjoen Maila-Jussien ja Ilmajoen Kisailijoiden joukkueissa. Kuusisto valittiin vuonna 1943 Seinäjoella pelattuun Itä–Länsi- otteluun. Ulkopelissä Kuusisto toimi kakkosvahtina.Pelaajakortti pesis.fi .xcl http://www.pesis.fi/kilpailu/pelaajakortit/miehet-kr-ko/ Kuusisto oli vuonna 1932 perustamassa Seinäjoen Maila-Jusseja ja toimi perustamistyöryhmän sihteerinä.http://www.smj.fi/seurainfo/historia/ == Saavutukset == * 1 Itä- Länsi-ottelu: 1943 == Lähteet == Luokka:Suomalaiset pesäpalloilijat Luokka:Vuonna 1916 syntyneet Luokka:Vuonna 2005 kuolleet
Taisto Tikkanen

Taisto Einari Tikkanen (8. toukokuuta 1940 Nurmo – 11. lokakuuta 2014) oli suomalainen pesäpalloilija.Urheilumme Kasvot Osa 3, Tikkanen, Taisto Einari, sivu 1265, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Tikkanen pelasi vuosina 1955–1967 pesäpallon mestaruussarjassa ja suomensarjassa Seinäjoen Maila-Jussien, Helsingin Pallo-Tovereiden ja Nurmon Jymyn joukkueissa. Tikkanen valittiin kolmesti Itä–Länsi-otteluun vuosina 1958, 1964 ja 1966. Pelipaikaltaan Tikkanen toimi kopparina.Pelaajakortti pesis.fi .xcl http://www.pesis.fi/kilpailu/pelaajakortit/miehet-ta-ti/ Tikkanen sai kaudella 1959 pelikieltoa, kun hänen pelaajasiirtoaan puitiin Pesäpalloliitossa Puna-Mustien toimesta, kun Tikkanen liittyi naapuriseura Pallo-Tovereiden joukkueeseen. Jupakan taustalla oli mahdolliset rahapalkkiot siirron taustalla.http://www.pumu.fi/index.php?option=com_content&view;=article&id;=363:kausi-1959&catid;=166:kaudet-1950-1959&Itemid;=302 Vuonna 1965 Tikkanen kuului Pallo-Toverien johtokuntaan. Hän oli ammatiltaan myyjä. == Saavutukset == === Pelaajana === * 1 SM-kulta: 1959 * 3 Itä-Länsi- ottelua: 1958, 1964, 1966 == Lähteet == Luokka:Suomalaiset pesäpalloilijat Luokka:Vuonna 1940 syntyneet Luokka:Vuonna 2014 kuolleet
Ville Lehmus

Ville Olavi Lehmus (5. tammikuuta 1936 Seinäjoki – 26. huhtikuuta 2024 HämeenlinnaKuolinilmoitus. Hämeen Sanomat 26.5.2024, s. 30.) oli suomalainen pesäpalloilija. Lehmus pelasi vuosina 1952–1964 pääasiassa Suomensarjassa Seinäjoen Maila-Jussien, Puna-Mustien ja Hämeenlinnan Paukun joukkueissa. Kaudella 1958 Lehmus pelasi mestaruussarjassa. Kaudella 1959 Lehmus valittiin Itä–Länsi-otteluun. Pelipaikaltaan Lehmus toimi kakkosvahtina.Pelaajakortti pesis.fi (xlsx) == Saavutukset == * 1 Itä–Länsi-ottelu: 1959 == Lähteet == Luokka:Suomalaiset pesäpalloilijat Luokka:Vuonna 1936 syntyneet Luokka:Vuonna 2024 kuolleet
Raimo Rajala

Raimo Rajala (s. 16. marraskuuta 1945) on uransa lopettanut suomalainen pesäpalloilija, pelinjohtaja ja pesäpallovaikuttaja. Vuosina 1969–1976 Rajala pelasi pesäpallon SM-sarjassa Seinäjoen Maila-Jussien ja Alajärven Ankkureiden joukkueissa. Rajala voitti pelaajaurallaan yhden SM-hopean ja edusti Itä–Länsi-ottelussa vuonna 1969 ja kahdesti Liitto–Lehdistö-ottelussa 1970 ja 1971. Pelipaikaltaan Rajala toimi kopparina.Pelaajakortti pesis.fi .xcl http://www.pesis.fi/kilpailu/pelaajakortit/miehet-ra/ Pelinjohtajana Rajala toimi vuonna 1977 SMJ:n SM-sarjajoukkueessa ja vuonna 1981 Nurmon Jymyn Ykköspesisjoukkueessa. Vuosina 1993-1995 Rajala toimi Pesäpalloliiton 1. varapuheenjohtajana ja vuosina 1996–2000 puheenjohtajana.http://www.pesis.fi/pesapalloliitto/historia/pesapallovaikuttajia/ == Saavutukset == === Pelaajana === * 1 SM-hopea: 1969 * 1 Itä–Länsi-ottelu: 1969 * 2 Liitto–Lehdistö-ottelua: 1970, 1971 == Lähteet == Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1945 syntyneet Luokka:Elävät henkilöt
Markku Vainio

Markku Vainio (s. 6. kesäkuuta 1944 Alajärvi) on uransa lopettanut suomalainen pesäpalloilija ja pelinjohtaja. Vuosina 1962–1981 Vainio pelasi SM-sarjassa, Ykkössarjassa ja Suomensarjassa pääsääntöisesti Alajärven Ankkureiden ja Seinäjoen Maila-Jussien. Lisäksi Vainio pelasi myös Lahden Mailaveikkojen ja Vaasan Mailan joukkueissa 1963 ja 1981. Vainio valittiin viisi kertaa Itä–Länsi-otteluun ja kuudesti Liitto–Lehdistö-otteluun.Pelaajakortti pesis.fi .xcl http://www.pesis.fi/kilpailu/pelaajakortit/miehet-va-o/ Pelinjohtajana Vainio toimi vuosina 1996–1997 Nurmon Jymyn Ykköspesis-joukkueessa ja vuosina 2003 ja 2006 Lapuan Virkiän Naisten Superpesis-joukkueessa. Vuonna 1999 Vainio valittiin vuoden nuorisovalmentajaksi. == Saavutukset == === Pelaajana === * 1 SM-kulta: 1975 * 3 SM-hopeaa: 1969, 1974, 1976 * 1 SM-pronssi: 1979 * 2 Suomen Cupin voittoa: 1973, 1974 * 5 Itä–Länsi-ottelua: 1971, 1972, 1973, 1974, 1975 * 6 Liitto–Lehdistö-ottelua: 1971, 1972, 1973, 1974, 1975, 1976 * vuoden pesäpalloilija: 1975 === Pelinjohtajana === * vuoden nuorisovalmentaja: 1999 == Lähteet == Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1944 syntyneet Luokka:Elävät henkilöt
Veijo Parhiala

Veijo Parhiala (s. 15. marraskuuta 1946) on uransa lopettanut suomalainen pesäpalloilija. Vuosina 1964–1981 Parhiala pelasi SM-sarjassa ja Suomensarjassa Seinäjoen Maila-Jussien, Ilmajoen Kisailijoiden, Halsuan Toivon ja Kokkolan Kirin joukkueissa. Parhiala valittiin 9 kertaa Itä–Länsi-otteluun ja 8 kertaa Liitto-Lehdistö-otteluun. Parhiala valittiin Vuoden pesäpalloilijaksi vuonna 1973. Pelipaikaltaan Parhiala toimi kopparina.Pelaajakortti pesis.fi .xcl http://www.pesis.fi/kilpailu/pelaajakortit/miehet-o-pa/ == Saavutukset == === Pelaajana === * 1 SM-kulta: 1975 * 2 SM-hopeaa: 1974, 1976 * 3 SM-pronssia: 1979, 1980, 1981 * 2 Suomen Cupin voittoa: 1973, 1974 * 9 Itä-Länsi-ottelua: 1968, 1973-1980 * 8 Liitto–Lehdistö-ottelua: 1971, 1972, 1973, 1974, 1975, 1976, 1979, 1980 * Vuoden pesäpalloilija: 1973 * Pesäpallon etenijäkuningas: 1975 == Lähteet == Luokka:Suomalaiset pesäpalloilijat Luokka:Vuonna 1946 syntyneet Luokka:Elävät henkilöt
Hannu Södervik

Hannu-Jaakko Södervik (s. 16. heinäkuuta 1948) on uransa lopettanut suomalainen pesäpalloilija. Vuosina 1966–1980 Södervik pelasi pesäpallon SM- sarjassa Vimpelin Vedon, Seinäjoen Maila-Jussien ja Alajärven Ankkureiden joukkueissa sekä vuosina 1981–1982 Kokkolan Kirin Ykkössarjajoukkueessa. Södervik valittiin pelaajaurallaan kahdesti Itä–Länsi- ja Liitto–Lehdistö- otteluihin.Pelaajakortti pesis.fi .xcl http://www.pesis.fi/kilpailu/pelaajakortit/miehet-st-so/ Pelaajauransa jälkeen Södervik on toiminut lääkärinä ja osallistunut Vedon taustajoukkoihin.http://www.vimpelinveto.fi/superpesis/964-hannu-jaakko- soedervik == Saavutukset == === Pelaajana === * 2 SM-hopeaa: 1966, 1974 * 2 SM-pronssia: 1967, 1968 * 2 Suomen Cupin voittoa: 1973, 1974 * 2 Itä–Länsi- ottelua: 1968, 1973 * 2 Liitto–Lehdistö-ottelua: 1973, 1976 == Lähteet == Luokka:Suomalaiset pesäpalloilijat Luokka:Alajärven Ankkureiden pelaajat Luokka:Vimpelin Vedon pelaajat Luokka:Seinäjoen Maila-Jussien pelaajat Luokka:Vuonna 1948 syntyneet Luokka:Elävät henkilöt
Voitto Hautala

Voitto Mikael Hautala (8. tammikuuta 1947 Nivala – 17. kesäkuuta 2023 Seinäjoki)Kuolinilmoitus. Ilkka-Pohjalainen 30.6.2023, s. 30. oli suomalainen pesäpalloilija ja pelinjohtaja. Vuosina 1966–1978 Hautala pelasi pesäpallon SM-sarjassa Seinäjoen Maila-Jussien ja Vimpelin Vedon joukkueissa. Hautala valittiin pelaajaurallaan kerran Itä–Länsi-otteluun ja kahdesti Liitto–Lehdistö-otteluun.Pelaajakortti pesis.fi .xcl http://www.pesis.fi/kilpailu/pelaajakortit/miehet-ha/ Pelaajauransa jälkeen Hautala toimi pelinjohtajana vuonna 1980 SMJ:n SM-sarjajoukkueessa. Hautala valittiin tuolloin myös Liitto–Lehdistö-otteluun pelinjohtajaksi. Hautala on haudattu Törnävän hautausmaalle. == Saavutukset == === Pelaajana === * 1 SM- kulta: 1975 * 4 SM-hopeaa: 1966, 1969, 1974, 1976 * 2 Suomen Cupin voittoa: 1973, 1974 * 1 Itä–Länsi-ottelu: 1975 * 2 Liitto–Lehdistö-ottelua: 1974, 1975 === Pelinjohtajana === * 1 SM-pronssi: 1980<ref name="PJ-mitalit> * 1 Liitto–Lehdistö-ottelu: 1980 == Lähteet == Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1947 syntyneet Luokka:Vuonna 2023 kuolleet
Aulis Peltomäki

Aulis Peltomäki (9. toukokuuta 1946 Alajärvi – 15. huhtikuuta 2014 Seinäjoki) oli suomalainen pesäpalloilija ja pelinjohtaja. Vuosina 1971–1980 Peltomäki pelasi SM-sarjassa Seinäjoen Maila-Jussien, Nurmon Jymyn ja Alajärven Ankkureiden joukkueissa. Peltomäki valittiin kahdesti Itä–Länsi-otteluun vuosina 1975 ja 1976. Pelaajakortti pesis.fi .xcl http://www.pesis.fi/kilpailu/pelaajakortit/miehet-pe-pr/ Pelipaikaltaan Peltomäki toimi etenijänä ja siepparina. Pelaajauransa jälkeen Peltomäki toimi Kauhajoen Karhun ja SMJ:n pelinjohtajana vuosina 1969 ja 1982. Pesäpallon lisäksi Peltomäki menestyi myös pikajuoksijana. Vuonna 1963 Peltomäki juoksi alle 17-vuotiaiden poikien Etelä-Pohjanmaan piirinennätyksen 300 metrin matkalla ajalla 37,1. Yleisurheilussa Peltomäki edusti kasvattajaseuransa Alajärven Ankkureiden lisäksi Seinäjoen Urheilijoita, Lappajärven Veikkoja, Kauhajoen Karhua ja Vaasan Vasamaa. Peltomäen parhaat ajat pikamatkoilla olivat 100 metriä 11,1, 200 metriä 22,9, 110 metrin aidat 15,7 ja 400 metrin aidat 58,6.http://www.pesis.fi/?x21605=9211203 == Saavutukset == === Pelaajana === * 1 SM-kulta: 1975 * 3 SM-hopeaa: 1974, 1976, 1980 * 3 Suomen Cupin voittoa: 1973, 1974, 1978 * 2 Itä-Länsi-ottelua: 1975, 1976 == Lähteet == Luokka:Vuonna 1946 syntyneet Luokka:Vuonna 2014 kuolleet Luokka:Suomalaiset pesäpalloilijat Luokka:Suomalaiset yleisurheilijat Luokka:Pesäpallon pelinjohtajat
Ari Rinta-Rahko

Ari Rinta-Rahko (s. 21. kesäkuuta 1956) on uransa lopettanut suomalainen pesäpalloilija ja pelinjohtaja. Vuosina 1977–1992 Rinta-Rahko pelasi SM- sarjassa ja Superpesiksessä 356 runkosarjaottelua Seinäjoen Maila-Jussien joukkueessa. Rinta-Rahko valittiin viidesti Itä–Länsi- ja seitsemän kertaa Liitto–Lehdistö-otteluun.Pelaajakortti pesis.fi .xcl http://www.pesis.fi/kilpailu/pelaajakortit/miehet-re-ro/ Pelaajauransa jälkeen Rinta-Rahko toimi SMJ:n pelinjohtajana vuosina 1993–1996. Pelinjohtajana Rinta-Rahko johdatti joukkueensa kahdesti pronssimitaleihin. Vuonna 1996 hänet valittiin Itä–Länsi-otteluun pelinjohtajaksi. == Saavutukset == === Pelaajana === * 3 SM-kultaa: 1983, 1985, 1987 * 2 SM-hopeaa: 1982, 1988 * 3 SM-pronssia: 1979, 1980, 1981, 1991 * 5 Itä–Länsi-ottelua: 1978, 1979, 1982, 1985, 1987 * 7 Liitto–Lehdistö-ottelua: 1980, 1982, 1983, 1984, 1985, 1986, 1988 === Pelinjohtajana === * 2 SM-pronssia: 1995, 1996<ref name="PJ- mitalit> * 1 Itä–Länsi-ottelu: 1996 == Lähteet == Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1956 syntyneet Luokka:Elävät henkilöt
Forrea

Forrea on historiallinen alue nykyisen Guinea-Bissaun lounaisosassa. Se rajoittuu pohjoisessa Corubaljokeen ja lännessä Rio Granden sivujokeen Saholiin. Etelässä alue käsittää pienen osan nykyistä Guineaa. Forrean kanta- asukkaita olivat biafadat ja nalut. Biafadat hallitsivat yhtätoista ja nalut neljää päällikkökuntaa. Mandinkojen forreaksi eli ’vapaaksi maaksi’ kutsumien alueiden päälliköt maksoivat veroa Kaabun hallitsijalle, joka ei kuitenkaan suoraan puuttunut heidän toimintaansa. 1800-luvulla Forreaan siirtyi Kaabusta paenneita fulbeja, jotka pian ottivat Futa Djallonin avulla alueen hallintaansa. Vuonna 1868 perustettiin Forrean fulbevaltio, jonka hallitsija oli Futa Djallonin vasalli. Vuosina 1878–1890 fulbet kävivät alueella veristä sisällissotaa, johon biafadat ja mandinkat yhtyivät. Portugali käytti sisällissotaa hyväkseen asemansa lujittamiseksi. He tarjosivat Forrean kapinallisille ja pakolaisille turvapaikan Bubassa, minkä johdosta fulbet alkoivat hävittää portugalilaisten linnoituksia ja plantaaseja Rio Grandella. Portugali vastasi lähettämällä afrikkalaisista liittolaisistaan koostuvia rangaistusretkikuntia, jotka päättyivät fulbepäällikköjen kanssa solmittuihin liittosopimuksiin. Sotien seurauksena Forrea menetti suuren osan väestöstään ja sen talous romahti pitkäksi aikaa. ==Lähteet== Luokka:Guinea-Bissaun historia
Propenyyliguaetoli

Propenyyliguaetoli (C11H14O2) on aromaattinen fenolijohdannaisiin kuuluva orgaaninen yhdiste. Yhdistettä voidaan käyttää hajusteissa ja elintarvikkeissa aromiaineena. ==Ominaisuudet, valmistus ja käyttö== Huoneenlämpötilassa propenyyliguaetoli on väritöntä kiteistä ainetta. Yhdiste ei käytännöllisesti katsoen liukene veteen, mutta liukenee useisiin orgaanisiin liuottimiin esimerkiksi alkoholeihin. Propenyyliguaetolilla on voimakas vaniljankaltainen tuoksu ja maku. Propenyyliguaetolia valmistetaan etyloimalla isoeugenolia dietyylisulfaatilla, jolloin muodostuu 1-etoksi-2-metoksi-4-propenyylibentseeniä. Tämä välituote hydrolysoidaan etanoli- tai glykoliliuoksessa, jolloin muodostuu propenyyliguaetolia. Yhdistettä käytetään aromiaineena muun maussa makeisissa, leivonnaisissa ja juomissa. Lisäksi sitä voidaan lisätä hajusteeksi muun muassa saippuoihin ja pesuaineisiin. ==Lähteet== Luokka:Aromaattiset yhdisteet
Maglebrænden seurakunta

Maglebrænden seurakunta () on Lolland-Falsterin hiippakuntaan ja Falsterin rovastikuntaan kuuluva Tanskan kansankirkon seurakunta, joka toimii Guldborgsundin kunnan alueella. Seurakunta kuuluu Stubbekøbing-Maglebrænden pastoraattiin. == Lähteet == == Aiheesta muualla == * Maglebrænde Sogn * http://stubbekoebing-maglebraende.dk/ Luokka:Tanskan kansankirkko Luokka:Guldborgsundin kunta
Luettelo Suomen luteista

Suomessa on tavattu 544 ludelajia 34 eri heimosta. Suomessa tavattuja luteiden heimoja ovat: # Lutiaiset Ceratocombidae (3 lajia) # Rahkiaiset Dipsocoridae (2 lajia) # Naucoridae (1 laji) # Vesiskorpionit Nepidae (2 lajia) # Pikkumalluaiset Corixidae (29 lajia) # Virtaluteet Aphelocheiridae (1 laji) # Malluaiset Notonectidae (3 lajia) # Pleidae (1 laji) # Kelliäiset Mesovelidae (1 laji) # Punkkiaiset Hebridae (2 lajia) # Vesihiipparit Hydrometridae (1 laji) # Vetiäiset Veliidae (4 lajia) # Vesimittarit Gerridae (9 lajia) # Hyppuluteet Saldidae (21 lajia) # Kuneluteet Miridae (210 lajia) # Keriluteet Microphysidae (5 lajia) # Verkkoluteet Tingidae (21 lajia) # Naskaliluteet Nabidae (13 lajia) # Nokkaluteet Anthocoridae (34 lajia) # Lutikat Cimicidae (4 lajia) # Petoluteet Reduviidae (8 lajia) # Latikat Aradidae (19 lajia) # Varjoluteet Lygaeidae (70 lajia) # Maltsaluteet Piesmatidae (4 lajia) # Tikkuluteet Berytidae (6 lajia) # Punaluteet Pyrrhocoridae (1 laji) # Ruskoluteet Rhopalidae (12 lajia) # Okaluteet Alydidae (1 laji) # Palleluteet Coreidae (8 lajia) # Piiloluteet Cydnidae (5 lajia) # Orvokkiluteet Thyreocoridae (1 laji) # Lehväluteet Acanthosomatidae (8 lajia) # Kilpiluteet Scutelleridae (4 lajia) # Typpyluteet Pentatomidae (30 lajia) Luteet Luokka:Luteet
Ryyni

Ryyni () eli suurimo on kokonainen tai rikottu viljakasvin jyvä, joka on kuorittu kokonaan tai osittain.Turtia 2009, s. 560.Lehmusoksa 1998, s. 258. Arkikielessä ryyni-sanalla tarkoitetaan myös höyryttämällä esikypsennettyjä ja litistettyjä hiutaleita kuten esimerkiksi kauraryynejä.Lehmusoksa 1998, s. 226.Turtia 2009, s. 181. Elintarviketeollisuudessa ja kaupan alalla ryynistä käytetään yleisesti suurimo-sanaa. Suurimoita käytetään muun muassa laatikkoruoissa, pataruoissa, piirakoiden täytteissä ja risotossa. Käytetyn raaka-aineen mukaan suurimot on nimetty seuraavasti: *Kaurasuurimot ovat kuorittuja kokonaisia kauranjyviä. Niitä käytetään tavallisesti puuroissa.Turtia 2009, s. 238. *Mannasuurimot *Ohrasuurimot *Perunasuurimot eli perunaryynit valmistetaan perunan tärkkelyksestä ja niitä käytetään etenkin keitoissa.Turtia 2009, s. 420. Perunasuurimoista ja maidosta valmistettua puuroa kutsutaan helmipuuroksi. *Riisisuurimot eli riisiryynit ovat kokonaisia riisinjyviä, jotka on kuorittu ja hiottu. *Tattarisuurimot ovat kokonaisia tai rikottuja tattarin jyviä, joista on poistettu kuori. *Vehnäsuurimot ovat kokonaisia vehnän jyviä tai jyvistä rouhittuja täysjyvävalmisteita. Niitä käytetään puuroissa ja velleissä, aamiaismuroina sekä ruokaleipien aineksena.Turtia 2009, s. 616. ==Lähteet== * * ===Viitteet=== == Aiheesta muualla == Luokka:Viljatuotteet Luokka:Ruoka- ainekset
Tärnanpoimulehti

Tärnanpoimulehti (Alchemilla taernaënsis) on ruusukasvien (Rosaceae) heimoon, poimulehtien (Alchemilla) sukuun kuuluva kasvilaji. Sen tunnusomaisia piirteitä ovat varren karvoitus, joka ei jatku ylös kukintoihin asti, sekä lehtien lähes pyöreä muoto, voimakkaasti aaltoileva pinta, vähäinen karvoitus ja liuskojen ulkonäkö. Muista pohjoismaisista poimulehtilajeista se muistuttaa eniten keräpääpoimulehteä (Alchemilla glomerulans), mutta lajit ovat erotettavissa toisistaan lehtien ulkonäön sekä karvoituksen perusteella. Tärnanpoimulehti on monivuotinen sekä keskikokoinen ruohovartinen kasvi, jolla on vankka juurakko. Tärnanpoimulehden kasvutapa vaihtelee pystystä kohenevaan ja varret voivat kasvaa reilut 30 cm pitkiksi. Varret ovat alaosistaan karvaiset ja yläosistaan kaljut, mutta lehtiruodit ovat karvaiset. Lehdet ovat puhtaanvihreitä, hieman kiiltäviä ja vahvasti aaltoilevia. Lehtien reunoilla on yhdeksän liuskaa, jotka ovat paljolti yhteen kasvaneita, minkä seurauksena lehdet ovat muodoltaan lähes ympyrämäisen pyöreitä. Lehtiliuskoissa on 16–19 leveää ja lyhytkärkistä hammasta. Lehden alapinta on lähes täysin kalju, ja karvoja on vain lehtisuonien kohdilla. Tärnanpoimulehden kukat ovat pieniä sekä kellanvihreitä, ja ne sijaitsevat melko tiiviinä rykelminä. Kukkaperät ja kukkapohjukset ovat kaljuja. Tärnanpoimulehti kukkii heinäkuussa. Tärnanpoimulehti kasvaa kosteilla ihmisvaikutteisilla kasvupaikoilla, kuten niityillä, tienpientareilla ja ojissa. Tärnanpoimulehteä ei ole tavattu Suomessa ja Pohjois-Ruotsissa sitä tavataan harvinaisena. Tärnanpoimulehden tieteellisen nimen lajinimi (taernaënsis) viittaa Tärnabyn kylään, josta laji on kuvattu. == Lähteet == Luokka:Poimulehdet
Cavallasca

Cavallasca oli kunta eli comune Italiassa Comon maakunnassa Lombardiassa Sveitsin rajalla noin 40 kilometriä Milanosta pohjoiseen ja noin neljä kilometriä Comosta länteen. Se on ollut vuodesta 2017 San Fermo della Battaglian frazione. Sen väkiluku oli 2 816, ja pinta-ala oli 2,7 km² 31. joulukuuta 2004.Tilastot ovat peräisin Italian valtion tilastolaitokselta Istatilta. == Lähteet == Luokka:Comon maakunta Luokka:Italian entiset kunnat
Takadji

Takadji (myös Tagadji) on Nigerjoen tulvajärvi Timbuktun alueen Niafunkén piirin Soboundoun kunnassa Malissa. Sen enimmäispinta-ala on 90 neliökilometriä. Takadjin yhdistää Nigerjokeen Dabin kylän luota lähtevä kanava, jonka kautta joen tulvavedet virtaavat järveen. Hiekan täytettyä kanavan se oli 1980-luvulla täysin kuiva . Kanavan syventäminen ja vuonna 1991 rakennettu pato ovat mahdollistaneet järven pinta-alan palauttamisen maatalouskäyttöön. Uusi Nounoun ja Diengon kylien välille rakennettu pato on antanut 1 200 lisähehtaaria. Takadjilla ja Soboundoun kunnan muilla järvillä viljellään riisiä, hirssiä ja durraa sekä myytäväksi menevää tupakkaa, sipulia, perunaa ja maniokkia. Järven itärannalla sijaitsee Tondidaroun megaliittialue . ==Lähteet== Luokka:Malin järvet Luokka:Nigerin vesistö
Vastakarvapoimulehti

Vastakarvapoimulehti (Alchemilla sarmatica) on ruusukasvien (Rosaceae) heimoon ja poimulehtien (Alchemilla) sukuun kuuluva kasvilaji. Vastakarvapoimulehti on monivuotinen sekä keskikokoinen ruohovartinen kasvi, joka on kotoisin Itä- Euroopasta. Sen tunnusomaisia piirteitä ovat varsien ja lehtiruotien alaspäin suuntautunut karvoitus sekä kaljut kukkapohjukset. Muista pohjoismaisista poimulehtilajeista vastakarvapoimulehti muistuttaa eniten ruotsinpoimulehteä (Alchemilla subglobosa), mutta lajit ovat erotettavissa toisistaan karvojen sekä kukkapohjusten ulkonäön perusteella. Vastakarvapoimulehdellä on vankka juurakko. Varret voivat kasvaa reilut 30 cm korkeiksi ja ne ovat lähes kukintoihin asti alaspäin suuntautuneiden karvojen peittämät. Varsien tavoin lehtiruodit ovat samaan tapaan alaspäin suuntautuneiden karvojen peittämät. Lehtilavat ovat vaaleanvihreitä, muodoltaan pyöreitä sekä heikosti aaltoilevapintaisia. Lehtilavan reunoilla on yhdeksästä yhteentoista lähes yhteen kasvanutta liuskaa ja jokaisen liuskan reunoilla on 15–19 hammasta. Vastakarvapoimulehden kukat sijaitsevat harsuna kukintona varren haarojen kärjissä olevina väljinä rykelminä. Kukat ovat pieniä ja kellanvihreitä. Kukkaperät ja kukkapohjukset ovat kaljuja. Vastakarvapoimulehti kukkii touko–kesäkuussa. Vastakarvapoimulehti kasvaa tienpientareilla, nurmikoilla sekä muilla ihmisvaikutteisilla kasvupaikoilla. Suomessa vastakarvapoimulehteä tavataan lähinnä Kainuussa, mutta havaintoja on myös muualta maasta. == Lähteet == == Aiheesta muualla == * Laji.fi: Vastakarvapoimulehti (Alchemilla sarmatica) Luokka:Poimulehdet
Fati

Fati on Nigerjoen tulvajärvi Timbuktun alueen Goundamin piirin Tonkan kunnassa Malissa. Sen enimmäispinta-ala on 140 neliökilometriä. Fatin yhdistää Nigerjokeen Tindirman kylän luota lähtevä kanava. Se on Horon ohella ainoa Nigerin pohjoisista tulvajärvistä, jossa on lähes aina ollut vettä. Järveä säännöstellään vuonna 1991 rakennetulla padolla. 1900-luvun alussa Fati yritettiin yhdistää Goundamin suvantoon kanavalla, jonka jäljet ovat yhä näkyvissä . Järvellä harjoitetaan maanviljelyä, karjanhoitoa ja kalastusta. Se on myös tärkeä lintujen pysähdyspaikka. ==Lähteet== Luokka:Malin järvet Luokka:Nigerin vesistö
Jukka Peltoniemi

Jukka Peltoniemi (s. 6. kesäkuuta 1956) on uransa lopettanut suomalainen pesäpalloilija ja pelinjohtaja. Vuosina 1978–1989 Peltoniemi pelasi SM- sarjassa 246 runkosarjaottelua Seinäjoen Maila-Jussien ja Ilmajoen Kisailijoiden joukkueissa. Peltoniemi valittiin kahdeksan kertaa Itä–Länsi- ja viisi kertaa Liitto–Lehdistö-otteluun.Pelaajakortti pesis.fi .xcl http://www.pesis.fi/kilpailu/pelaajakortit/miehet-pe-pr/ Pelaajauransa jälkeen Peltoniemi toimi miesten Superpesiksessä SMJ:n pelinjohtajana kausina 1999–2000 ja 2002 sekä Kankaanpään Mailan pelinjohtajana kaudella 2001. Naisten Superpesiksessä Peltoniemi toimi SMJ:n pelinjohtajana kausina 1994–1995 ja 2015. Vuosina 1999 ja 2002 Peltoniemi valittiin miesten Itä–Länteen Lännen joukkueen pelinjohtajaksi. == Saavutukset == === Pelaajana === * 3 SM-kultaa: 1983, 1985, 1987 * 2 SM-hopeaa: 1982, 1988 * 3 SM-pronssia: 1979, 1980, 1981 * 8 Itä–Länsi-ottelua: 1981-1988 ** Kentän paras: 1981 * 5 Liitto–Lehdistö-ottelua: 1982, 1983, 1983, 1987, 1988 * Vuoden pesäpalloilija: 1987 * Johtokunnan pytty: 1985 === Pelinjohtajana === * 2 Itä–Länsi-ottelua: 1999, 2002 * Nuorten kasvun tukija: 2007 == Lähteet == Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1956 syntyneet Luokka:Elävät henkilöt
América (1736)

América (Nuestra Señora de Belen) oli Espanjan laivaston vuonna 1736 vesille laskettu Constante-luokan kaksikantinen 64-tykkinen linjalaiva. == Valmistus == Alus tilattiin Havannasta Kuubasta, missä köli laskettiin vuonna 1735. Alus laskettiin vesille 21. tammikuuta 1736 ja otettiin palvelukseen 1. marraskuuta.Saint, Hubert, C. de s. 133Winfield et al 2023 s. 182-183 == Palvelus == Alus lähti 2. heinäkuuta 1737 Havannasta 60-tykkisten linjalaivojen San Antonion ja San Fernandon sekä fregattien Incendion ja Esperanzan kanssa päällikkönään Manuel López Pintado. Sotalaivat suojasivat kolmea rahtialusta. Saattue saapui 28. elokuuta Cádiziin, mistä alus lähti 14. kesäkuuta 1738 Cartagenaan linjalaivojen Constanten ja Herculésin sekä fregatti Áquilan kanssa päällikkönään Jacinto Ferrero, Conde de Bena- Masserano. Osasto saapui 24. helmikuuta 1739 Cartagenaan, mistä alus lähti vielä helmikuussa fregattien Auroran ja Áquilan kanssa miehistöjen koulutukseen. Alus lähti 21. huhtikuuta 1740 Cartagenasta Constanten kanssa, mutta myrsky pakotti alukset palaamaan Cartagenaan. Kesäkuussa 1741 alus lähti Herculésin ja Constanten kanssa ajamaan takaa Britannian kuninkaallisen laivaston fregatteja. Alus lähti 22. syyskuuta Cartagenasta samojen alusten kanssa ajaakseen takaa brittiläisiä aluksia. Tammikuussa 1742 ne saapuivat Barcelonaan liittyäkseen Navarron laivastoon ja jatkoivat Barcelonasta Orbiteloon saattaen kuuden galeonin kanssa 143 rahtialusta, jotka kuljettivat joukkoja tarvikkeineen. Alus osallistui 22. helmikuuta 1744 Cape Sicién taisteluun. Helmikuussa 1748 alus siirrettiin reserviin Cartagenassa. Alus lähti 9. joulukuuta 1748 Cartagenasta Constanten ja neljän šebekin kanssa partiomatkalle etsimään algerialaisia merirosvoja. Se oli 31. joulukuuta Alicantentessa samoin kuin Constante menetettyään myrskyssä mastonsa. Alus saapui 11. maaliskuuta 1749 Cartagenaan merirosvojen torjuntaosaston kanssa täydentämään varastojaan. Se palasi 24. maaliskuuta osaston kanssa etsimään merirosvoja. Osaston alukset olivat 26. huhtikuuta Cartagenassa korjattavina ja palasivat vielä samana päivänä Málagan rannikolle etsimäään merirosvoja. Ne lähtivät 2. toukokuuta Alicantesta Málagaan. Britannian kuninkaallinen laivasto valtasi aluksen 13. elokuuta 1762 vallatessaan Havannan. Alus liitettiin 74-tykkisenä kolmannen luokan linjalaivana kuninkaalliseen laivastoon nimellä HMS Moro ja romutettiin 1770.Winfield 2007 s. 71 == Lähteet == * * * * === Viitteet === Luokka:Constante-luokan linjalaivat